b'\n_START_ARTICLE_\nTeritorij glavnoga grada Islamabada\n_START_SECTION_\nPovijest\n_START_PARAGRAPH_\nIslamabad je smi\xc5\xa1ljen kao novi moderan glavni grad Pakistana. Osnovan je 1960. po naredbama predsjednika Ajuba Kana. Teritorij za podru\xc4\x8dje ovog grada oduzet je Sjeverozapadnoj pograni\xc4\x8dnoj pokrajini i Pand\xc5\xbeabu. Prvobitno je podru\xc4\x8dje teritorija glavnog grada trebalo sadr\xc5\xbeavati i grad Ravalpindi, ali je on kasnije izuzet iz tog teritorija. Ostatak teritorija podijeljen je na pet zona, od kojih je prva zona namijenjena vladinim ustanovama. Teritorij glavnoga grada grani\xc4\x8di s Pand\xc5\xbeabom na jugu i Sjeverozapadnom pograni\xc4\x8dnom pokrajinom na sjeverozapadu.\n_START_SECTION_\nStanovni\xc5\xa1tvo\n_START_PARAGRAPH_\nPrema popisu stanovni\xc5\xa1tva iz 1998., materinski jezik 71,7% stanovni\xc5\xa1tva je pand\xc5\xbeapski, 10,1% govori urdski koji je nacionalni jezik, te 9,5% stanovni\xc5\xa1tva govori pa\xc5\xa1tunskim jezikom._NEWLINE_95,5% stanovni\xc5\xa1tva su muslimani, dok kr\xc5\xa1\xc4\x87ani \xc4\x8dini 4,1% stanovni\xc5\xa1tva ovog teritorija.'